Mange elever benyttede også chancen for at fortælle ministeren, hvad de mener om planerne for fremtidens folkeskole. - Jeg er mødt op for at fortælle ministeren, at jeg er nødt at droppe undervisningen af ridning. Det bliver der ikke tid til, fortæller Nikoline Nielsen fra 6. klasse. Selv om der var lagt op til at mødet skulle handle om fremtidens folkeskole, så var der også fokus på overenskomstforhandlingerne mellem KL og Danmarks Lærerforening. Planerne om fremtidens folkeskole går blandt andet ud på, at børnene skal være i skole i længere tid - den såkaldte heldagsskole. Derudover skal der indføres aktivitetstimer, som ikke går med undervisning. - Det er jo fair nok, at når der kører overenskomstforhandlinger, så har man også synspunkter på det. Men jeg håber også, at der er plads til at snakke om hvordan vi gerne vil udvikle fremtidens folkeskole, siger børne- og undervisningsminister Christine Antorini.

Opsummering:
Børne-og undervisningsminister Christine Antorini blev mødt af bannere og påskeliljer, da hun fredag eftermiddag ankom til dialogmøde med lærere fra Nordjylland.